钦定古今图书集成/历象汇编/岁功典/第013卷 > 《水调歌头》〈春行〉前人
## 钦定古今图书集成/历象汇编/岁功典/第013卷 > 《水调歌头》〈春行〉前人

“瑶草一何碧，春入武陵溪。溪上桃花无数，枝上有黄
鹂。我欲穿花寻路，直入白云深处，浩气展虹霓。祇恐
花深里，红露湿人衣。”　“坐白石，攲玉枕，拂金徽。谪仙
何处，无人伴我白螺杯。我为灵芝仙草，不为绛唇丹
脸，长啸亦何为。醉舞山下去，明月逐人归。”